The Terminator

***The Terminator*** a zo ur film skiant-faltazi ha birvidik stadunanat bet sevenet gant James Cameron e 1984. A-drugarez d'ar film-se e voe brudet da vat an aktor Arnold Schwarzenegger. Ar senario a zo bet skrivet gant Cameron ha Gale Anne Hurd ha produet eo bet ar film  gant Hurd. Arnold Schwarzenegger a c'hoari an Terminator, ur cyborg lazher kaset en amzer dremenet eus 2029 da 1984 a-benn lazhañ Sarah Connor (Linda Hamilton), hag a zo da vezañ mamm John Connor hag a vo penn ar Rezistañs denel en dazont a-enep Skynet, un naouegezh artifisiel, en un dazont goude Apokalips. Kyle Reese (Michael Biehn) a zo ur soudard eus ar Rezistañskaset en amzer dremenet a-benn gwareziñ Sarah. Ar senario a zo embannet da vezañ bet skrivet gant Cameron hag Hurd, met kenskrivet ivez gant  William Wisher Jr. hag a zo bet ouzhpennet evel "komzoù ouzhpenn".

## Synopsis
Los Angeles, 2029 : peuristrujet eo kêr. Dindan beli robotoù bet krouet gant an urzhiataer Skynet emañ ar bed, goude ur brezel nukleel hag ar *[[Judgment Day]]* (Ar Varn ziwezhañ"). Un nebeud tud a glask stourm a-enep da se, met diaes e vo dezho bezañ trec'h.

Los Angeles, 1984 : a-drugarez d'un arnev tredanwarellek e teu un den kevrinus war an douar, an Terminator. Ur robot un neuz denel dezhañ eo. O tont eus an dazont emañ, evit kas e gefridi da benn : lazhañ ur plac'h anvet Sarah Connor. Perzh ar plac'h-se a vo bras-tre en dazont, rak mamm an den a vo e penn an emsavadeg a-enep d'ar robotoù e vo-hi. Kyle Reese a zeu ivez eus an dazont, e bal eo gwareziñ ar plac'h-se, ar pezh a vo gwall ziaes rak kreñv-kenañ eo Terminator.

## Levezonoù
* Dodenn ur robot o tont eus an dazont a gaver er rummad romantoù skiant-faltazi *[[Berserker]]* gant Fred Saberhagen adalek 1963 betek 1979.
** [[Cyborg 2087]]*, ur film bet sevenet e 1966 gant Franklin Adreon, a zo damheñvel.
* Neuz Terminator - hanter zen ha hanter robot - a c'hallfe dont eus an dudenn comic-book anvet Deathlock, rak gwall varrek war dachenn ar c'homics eo James Cameron.

## Perzhioù teknik ar film
* Titl orin : *The Terminator*
* Filmaozañ : James Cameron
* Senario : James Cameron, Gale Anne Hurd ha Harlan Ellison 
* Produiñ : Gale Anne Hurd, John Daly, Derek Gibson
* Embregerezh produiñ : Hemdale Film Corporation, Pacific Western, Euro Film Funding ha Cinema 84
* Skignañ : Orion Pictures Corporation
* Sonerezh : Brad Fiedel
* Rener arzoù : George Costello
* Dilhad : Hilary Wright
* Krouiñ Terminator : Stan Winston
* Efedoù ispisial : Roger George ha Frank DeMarco
* Embregerezh efedoù ispisial : Fantasy II Film Effects
* Luc'hskeudenniñ : Adam Greenberg
* Son : Richard Lightstone
* Frammañ : Mark Goldblatt
* Budged : 6 400 000 $
* Broorin : SUA ha Rouantelezh-Unanet
* Stumm : Liv- 1,85:1 - 35 mm
* Seurt : skiant-faltazi, thriller 
* Padelezh : 1 eurvezh 46
* Deuet er-maez :
** SUA : 26 a viz Here 1984
** Rouantelezh-Unanet : 11 a viz Genver 1985, hag en-dro d'ar 16 a viz Meurzh 2001
** Frañs : 24 a viz Ebrel 1985
* Difennet dindan 12 vloaz

## Aktourien

## Saga Terminator
* *[[Terminator 2: Judgment Day]]* (1991)
* *[[Terminator 3: Rise of the Machines]]* (2003)
* ** (2008-2009) - stirad skinwel
* *[[Terminator Salvation]]* (2009)